Kluver: Zapadne zemlje nemaju jasan plan za rešavanje iranskog pitanja
Zapadne zemlje nemaju jasno razradjen plan za rešavanje iranskog pitanja, kaže dopisnik nemačkog lista Zid-dojče Cajtung, Rajmer Kluver
kaže u razgovoru za naš program dopisnik nemačkog dnevnika Zid-dojče cajtung, Rajmer Kluver. O iranskom nuklearnom programu i reagovanju evropskih medija na nedavni vašingtonski samit o nuklearnoj bezbednosti sa Kluverom je razgovarao kolega Branko Mikašinović. “Reagovanje evropskih, uključujući i nemačke medije, bilo je veoma pozitivno ne samo na simboličnom, već i na suštinskom planu. Nije se mnogo očekivalo u pogledu konkretnih akcija, ali simoblična važnost samita je u tome što se na njemu okupilo 47 svetkih lidera, koji su pokazali novu svest i rešenost da se uhvate u koštac sa pitanjem sprečavanja širenja nuklearnog oružja, o čemu su na praktičnom planu date neke smernice, dok je predsednik Obama potvrdio važnost svoje globalne diplomatske uloge.” “Važno je reči da je na ovoj konferenciji jasno identifikovan izvor opasnosti. Većina nas je odrasla u periodu hladnog rata, kada je postojala mogućnost nuklearne konfrontacije medju suverenim zemljama, ali sada bi i terorističke grupe, poput Al Kaide, mogle da se domognu takvog oružja i njime napadnu vojne ili civilne ciljeve u bilo kojoj državi. Terorističke grupe možda ne bi iskoristile nuklearno oružje, ali bi ga svakako upotrebile za ucenjivanje neistomišiljenika kako bi stekle političke i druge prednosti. Na vašingtonskoj konferenciji je istaknuto da treba osigurati bezbednost svog nuklearnog materijala i onemogućiti proizvodnju nuklearnih naprava ili bombi. Za hvatanje u koštac sa tom opasnošću razvijena su dva pristupa: prvi je što efikasnije prikupljanje obaveštajnih podatka i saradnja država u tom domenu, a drugi osiguravanje bezbednosti, registrovanje i držanje pod strogim nadzorom svakog nuklearnog materijala.” U ovom momentu, zapadni svet, odnosno zemlje koje su pregovarale sa Iranom, nemaju jasno razradjen plan za rešavanje iranskog pitanja. Neki smatraju da Iranci nastoje da steknu ekspertizu za izgradnju bombe i da bi se tu zaustavili, ali pitanje je zašto bi se tu zaustavili, umesto da izgrade bombu. Drugi pak smatraju da bi trebalo izvršiti veći pritisak na Iran, uz podršku Kine, Rusije, pa i Indije. Postoji i treća opcija - odnosno vojno rešenje. Medjutim, Evropljani više naglašavaju dipomatski pristup i civilne aktivnosti, za šta SAD imaju razumevanja, ali ostaje pitanje kakve bi rezultate takva politika mogla da proizvede.